Държавен вестник, бр. 68, 2021 г., стр. 11

БРОЙ  68	
Д Ъ Р Ж А В Е Н  В Е С Т Н И К 	
СТР.  11  
КОМИСИЯ ЗА ФИНАНСОВ 
НАДЗОР
Наредба за изменение и допълнение на 
Наредба № 38 от 21.05.2020 г. за изисква­
нията към дейността на инвестиционните 
посредници (обн., ДВ, бр. 51 от 2020 г.; изм. 
бр. 48 от 2021 г.)
§ 1. В чл. 1 се създава ал. 4:
„(4) За управляващите дружества, които 
предоставят услуги по чл. 86, ал. 2, т. 2 – 4 
от Закона за дейността на колективните 
инвестиционни схеми и други предприятия 
за колективно инвестиране, и за лицата, 
управляващи алтернативни инвестиционни 
фондове, които предоставят услуги по чл. 198, 
ал. 5 от същия закон, се прилагат съответно 
чл. 40 – 46, 49 – 52 и 73 – 97.“
§ 2. В чл. 2 се правят следните изменения 
и допълнения:
1. В ал. 2 се създава изречение второ: 
„В комисията по изрeчение първо не участват 
лица, на които са възложени изпълнителни 
функции.“
2. Създава се нова ал. 5:
„(5) Оценката по чл. 64, ал. 7 от ЗПФИ 
на колективната пригодност на членовете на 
управителния орган включва и прокуриста 
на дружеството.“
3. Досегашната ал. 5 става ал. 6.
§ 3. В чл. 31, ал. 5 думите „кандидати, ако 
е създаден такъв“ се заменят с „кандидати 
или от комисията по чл. 2, ал. 2, когато в 
инвестиционния посредник не е създаден 
комитет за подбор на кандидати“.
§ 4. В чл. 52, ал. 4 се правят следните 
изменения и допълнения:
1. Създава се нова т. 2:
„2. описание на структурата на звеното за 
проверка на съответствието, включително 
броя на служителите, техните квалификации 
и линиите за докладване;“.
2. Досегашната т. 2 става т. 3.
3. Досегашната т. 3 става т. 4 и в нея на­
края се поставя запетая и се добавя „както 
и обобщение на препоръките за дейности за 
наблюдение за последващ преглед, ако има 
такива;“.
4. Създават се нови т. 5 и 6:
„5. обобщение на установените нарушения 
и пропуски по организацията и процесите 
във връзка със спазване на изискванията от 
инвестиционния посредник;
6. начините, по които звеното за проверка 
на съответствието наблюдава разработването 
и прегледа на задълженията на инвестицион­
ните посредници във връзка с предоставяне на 
инвестиционни услуги и дейности и начините, 
по които възможните рискове от неспазва­
нето на тези задължения се установяват на 
достатъчно ранен етап;“.
5. Досегашните т. 4 и 5 стават съответно 
т. 7 и 8.
6. Създават се точки 9 – 14:
„9. броя на жалбите и наличието на специ­
фични проблеми във връзка със спазването 
на изискванията;
10. информация относно несъобразяването 
на висшия ръководен състав със съществени 
препоръки или оценки, дадени от звеното за 
проверка на съответствието;
11. информация относно установените опи­
ти от други звена в инвестиционния посредник 
да дават инструкции или да оказват влияние 
върху служителите в звеното по проверка на 
съответствието и неговите дейности;
12. ролята на звеното за проверка на съот­
ветствието при участие в разработването, 
наблюдението и прегледа на политиките и 
процедурите за управление на продукти;
13. информация за изпълнение на изиск­
ванията по чл. 22, параграф 2 от Делегиран 
регламент (ЕС) 2017/565 по отношение на 
наблюдението на управлението на продукта 
от страна на звеното за проверка на съот­
ветствието;
14. информация за финансовите инстру­
менти, създадени или разпространявани от 
инвестиционния посредник, стратегията за 
разпространение, продуктите, които предлага 
или препоръчва, и предоставяните услуги, 
която включва най-малко:
а) броя и естеството на създадените или 
разпространяваните продукти;
б) съответните целеви пазари на разпрост­
раняваните продукти;
в) друга информация от съответния процес 
на одобрение на продукта, необходим за оценка 
на риска за съответствието, с посочване на 
новите видове продукти; 
г) съответните лица, които разпространяват 
финансови инструменти, продукти и услуги, 
с посочване на новите дистрибутори;
д) наличие и степен на разпространение 
на продуктите извън техния целеви пазар;“.
7. Досегашните т. 6 и 7 стават съответно 
т. 15 и 16. 
§ 5. В чл. 114 след думите „изключение 
на“ се добавя „чл. 58“ и се поставя запетая.
§ 6. Член 121 се отменя. 
Заключителни разпоредби
§ 7. Лицата по чл. 1, ал. 4 изготвят и при­-
е­мат правилата по чл. 40, правилата, политики­
те и процедурите по чл. 49, както и привеждат 
звената си за проверка на съответствието с 
приложимите изисквания на тази наредба в 
тримесечен срок от влизането є в сила.
§ 8. Наредбата е приета с Решение № 228-Н 
от 5.08.2021 г. на Комисията за финансов 
надзор.
Председател:
Бойко Атанасов
4881